Diari Oficial de la Generalitat Valenciana


Sumari del DOGV 8727, del 28-01-2020 (2020/447)

ORDRE 3/2020, de 16 de gener, de la Conselleria d'Innovació, Universitats, Ciència i Societat Digital, per la qual cessen Salvador Vives López com a vocal del Consell Social de la Universitat de València i Myriam Gimeno Matarredona com a vocal del Consell Social de la Universitat Jaume I.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/447


Data del document
:   16-01-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat de València
    * Universitat Jaume I

ORDRE 3/2020, de 16 de gener, de la Conselleria d'Innovació, Universitats, Ciència i Societat Digital, per la qual cessen Salvador Vives López com a vocal del Consell Social de la Universitat de València i Myriam Gimeno Matarredona com a vocal del Consell Social de la Universitat Jaume I. [2020/447]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del Consell Social i la designació dels seus membres no acadèmics entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en el títol II la seua composició i en el títol III l'estatut dels seus membres.  
  
Mitjançant l'Ordre 12/2019, de 14 de novembre, de la Conselleria d'Innovació, Universitats, Ciència i Societat Digital, es va nomenar Salvador Vives López com a vocal del Consell Social de la Universitat de València i Myriam Gimeno Matarredona com a vocal del Consell Social de la Universitat Jaume I, en representació dels interessos socials, designats per la consellera d'Innovació, Universitats, Ciència i Societat Digital d'acord amb l'article 5.4, b) i c), de la Llei 2/2003 de la Generalitat (DOGV 8687, 28.11.2019).  
Amb data 9 de desembre de 2019 Salvador Vives López renuncia com a vocal del Consell Social de la Universitat de València, i amb data 10 de desembre de 2019 Myriam Gimeno Matarredona renuncia com a vocal del Consell Social de la Universitat Jaume I.  
Vist el que s'ha exposat, de conformitat amb el que es disposa en l'article 7.2 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats de 20 de desembre de 2019, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital,  
  
ORDENE  
  
Primer  
Publicar el cessament per renúncia de Salvador Vives López com a vocal del Consell Social de la Universitat de València i de Myriam Gimeno Matarredona com a vocal del Consell Social de la Universitat Jaume I, representants dels interessos socials.  
  
Segon  
La present ordre farà efecte el mateix dia de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi en la via administrativa, es podrà presentar potestativament un recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de la publicació d'aquesta ordre en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta ordre en el Diari Oficial de la Generalitat Valenciana.  
  
València, 16 de gener de 2020  
  
La consellera d'Innovació, Universitats, Ciència i Societat Digital,  
CAROLINA PASCUAL VILLALOBOS